Tekitajaks on bakter. Lokaalsena (ainult ühe organiga piirduv) algav haigus võib teatud aja pärast muutuda süsteemseks (paljusid organeid  haaravaks) haiguseks.    Kuidas ja millal avaldub?  Kuni 4 nädalat pärast nakatumist tekib üks või mitu tihket, valutut, roosakaspunast haavandit. Mõne aja pärast suurenevad selle piirkonna lümfisõlmed, mis on samuti valutud. Haavandid võivad ka ise paraneda, kuid haigus areneb edasi.  Võivad esineda ka üldnähud: halvenenud enesetunne, väsimus jne. need nähud võivad ise kaduda ja jälle uuesti tekkida. Haigus võib vahel kulgeda ka ilma lööveteta, nn  "varjatud" kujul.    Kuidas levib?  Levib kaitsmata tupe-, päraku- ja suuseksi ajal. Väga harva võib nakatuda ka mittesugulisel, näiteks kui emal on suus süfiliitiline haavand, võib ta nakatada last.    Kuidas ravida?  Varases staadiumis allub süüfilis hästi ravile. Ravi on reeglina ambulatoorne. Ainult tüsistuste esinemisel on haiget vahel vaja ravida haiglas. Ravi järgselt on vaja kontrollida ühe aasta jooksul  antikehade hulga vähenemist -kadumist veres. Nii eelmised kui ka praegused partnerid vajavad uurimist ja ravi. Süüfilis on tõsine haigus!    Mida veel teada?  Võimalikud tüsistused väljaravimata haiguse puhul:  Võivad tekkida ravile allumatud muutused ajus, närvisüsteemis ja südame veresoonkonnas. Ravimata süüfilishaige rase naine võib nakatada loodet. Nakatumine võib toimuda ka sünnituse käigus. Kuna süüfilis võib vahel kulgeda üldse ilma haigustunnuseta  või vaevumärgatavate haigustunnustega, on soovitav perioodiliselt (näiteks kaks korda aastas) kontorollida end neil, kellel puudub kindel sekspartner.